To, kam môžete umiestniť stĺpový ventilátor, závisí od jeho výkonnosti, teda kapacity prietoku vzduchu. Stretnete sa s modelmi, ktoré dosahujú maximálny prietok vzduchu okolo 1 000 m3/hod. a sú vhodné do väčších miestností. V ponuke však nájdete aj modely s nižším prietokom vzduchu okolo 300 m3/hod. a tie sú vhodné skôr do menších priestorov. Záleží tiež od uhla oscilácie a aj od hlučnosti. Viacero modelov má hlasný chod a preto ho do spální ani kancelárií neodporúčame. Pokiaľ si vyberiete model s tichým chodom, tak ho môžete umiestniť v podstate kamkoľvek.\r